**Prevádzkový poriadok**

Lokalita: **pilotná zóna Tehelné pole**

Prevádzkovateľ: **Mestská časť Bratislava-Nové Mesto**

sídlo: Junácka 1, 832 91 Bratislava 3

zastúpený: Mgr. Rudolf Kusý, starosta

IČO: 00603317

DIČ: 2020887385

bankové spojenie: Prima banka Slovensko, a.s.

číslo účtu: ...............................................

Kontaktné miesto: Miestny úrad mestskej časti Bratislava-Nové Mesto

 Junácka 1, 832 91 Bratislava

 ..... poschodie, č. dv. ......

**I.** **Úvodné ustanovenia**

Prevádzkový poriadok dočasného parkovania motorových vozidiel pilotnej zóny Tehelné pole s plateným parkovaním na určených úsekoch miestnych komunikácií v mestskej časti Bratislava-Nové Mesto (ďalej len „prevádzkový poriadok“) vychádza zo Všeobecne záväzného nariadenia mestskej časti Bratislava-Nové Mesto č. 9/2019 zo dňa 10.12.2019 o dočasnom parkovaní motorových vozidiel (ďalej len „VZN č. 9/2019“), ktoré ustanovuje úseky miestnych komunikácií na dočasné parkovanie motorových vozidiel na území mestskej časti Bratislava-Nové Mesto, určuje spôsob zabezpečenia prevádzky parkovacích miest, výšku úhrady za dočasné parkovanie, spôsob jej platenia a spôsob preukázania jej zaplatenia v pilotnej zóne Tehelné pole. Tento prevádzkový poriadok definuje podmienky parkovania motorových vozidiel na ustanovených úsekoch miestnych komunikácií v pilotnej zóne Tehelné pole, t.j. parkovacích miestach uvedených v prílohe VZN č. 9/2019 (ďalej len „parkovacie miesta“) prevádzkovaných mestskou časťou Bratislava-Nové Mesto (ďalej len „prevádzkovateľ“).

**II. Všeobecné podmienky parkovania**

1. Na parkovacích miestach je povolené parkovanie výlučne motorovým vozidlám:
	1. kategórie M1 (vozidlá projektované a konštruované na prepravu cestujúcich, najviac s ôsmimi sedadlami okrem sedadla pre vodiča)
	2. kategórie N1 (vozidlá projektované a konštruované na prepravu tovaru s najväčšou prípustnou celkovou hmotnosťou neprevyšujúcou 3500 kg)
	3. kategórie L5e až L7e s dĺžkou nepresahujúcou 5,3 m

a to na miestach označených príslušným vodorovným a zvislým dopravným značením.

1. Na miestnych komunikáciách vrátane prislúchajúcich chodníkov, ktoré nie sú na tento účel určené a označené príslušnou dopravnou značkou, je zakázané státie všetkých druhov motorových vozidiel a odstavovanie ich prívesov a návesov. Každý subjekt, ktorému v zmysle tohto prevádzkového poriadku vzniká právo parkovať v zóne je povinný a zaväzuje sa dodržiavať tento prevádzkový poriadok.
2. Prevádzka parkovacích miest je zabezpečená odplatne, pričom úhrada sa realizuje zakúpením buď parkovacieho lístka – krátkodobé parkovanie, prípadne zakúpením niektorej z typov parkovacích kariet – rezidentská, abonentská, návštevnícka, bonusová.
3. O celoročnú údržbu parkovacích miest sa stará prevádzkovateľ, ktorý zabezpečuje údržbu horizontálneho a vertikálneho dopravného značenia, ako aj bežnú zimnú a letnú údržbu.
4. Parkovanie na parkovacích miestach, ktoré sú vyhradené pre vozidlá prepravujúce osoby so zdravotným postihnutím, ktorá je odkázaná na individuálnu prepravu alebo má praktickú slepotu alebo úplnú slepotu oboch očí, je nespoplatnené. Takto vyhradené parkovacie miesto je označené príslušným zvislým a vodorovným dopravným značením a musí byť užívateľom parkovacieho miesta označené platným parkovacích preukazom podľa osobitného predpisu[[1]](#footnote-1).

**III. Zoznam úsekov miestnych komunikácií určených na dočasné parkovanie**

Úseky miestnych komunikácií na dočasné parkovanie boli v zmysle VZN č. 9/2019 určené na uliciach uvedených vo VZN. Presné grafické vymedzenie miestnych komunikácií určených na dočasné parkovanie tvorí **Prílohu č. 1** tohto prevádzkového poriadku.

Bajkalská - od Trnavskej po Vajnorskú, Bartoškova, Belehradská, Budyšínska, Česká, Družstevná, Hlučínska, Jarošova, Jiskrova, Kalinčiakova, Kominárska, Kováčska, Kukučínova - od Trnavského mýta po Jarošovu, Kukuričná, Kutuzovova, Laskomerského, Mestská, Moravská, Nová, Odbojárov, Osadná, Plzenská, Pri starej prachárni, Priečna, Príkopova, Rešetkova, Robotnícka, Sadová, Sliezska, Škultétyho, Športová, Tehelná, V. Tegelhoffa, Vajnorská - od Trnavského mýta po Bajkalskú.

**IV. Prevádzková doba spoplatnenia parkovania**

Ak nie je ustanovené inak, je dočasné parkovanie motorových vozidiel na parkovacích miestach počas doby spoplatnenia prípustné len za úhradu. Doba spoplatnenia v zóne je v čase od 8.00 – 18.00 hod. V čase po dobe spoplatnenia od 18.00 hod. do 08.00 hod. sú oprávnení v zóne parkovať výlučne držitelia rezidentských, návštevníckych, bonusových a abonentských parkovacích kariet, a to v rozsahu a za podmienok uvedených vo VZN č. 9/2019.

**V. Výška úhrady za dočasné parkovanie**

(1) Výška úhrady za dočasné parkovanie motorových vozidiel je vo VZN č. 9/2019 určená nasledovne:

a) parkovací lístok:

základná cena parkovania za 60 minút (1 hodinu) ....................................1,50 EUR

b) rezidentská parkovacia karta (ročne):

1. Parkovacia karta na byt........................................................................39,00 EUR

2. Parkovacia karta na byt..................................................................... 150,00 EUR

3. parkovacia karta na byt..................................................................... 500,00 EUR

c) návštevnícka parkovacia karta (ročne):

návštevnícka parkovacia karta........................................................................0 EUR

d) bonusová parkovacia karta (ročne):

bonusová parkovacia karta ...........................................................................10 EUR

e) abonentská parkovacia karta (ročne):

abonentská parkovacia karta....................................................................1 500 EUR

(2) Zľavy:

a) Pre vozidlá prepravujúce fyzickú osobu s ťažkým zdravotným postihnutím, ktorá je odkázaná na individuálnu prepravu alebo má praktickú slepotu alebo úplnú slepotu oboch očí označené parkovacím preukazom podľa osobitného predpisu[[2]](#footnote-2) sa poskytuje zľava 90 % z príslušnej výšky úhrady podľa odseku (1) písm. a) tohto článku tohto prevádzkového poriadku; s výnimkou vyhradených parkovacích miest v zmysle čl. II. odsek (5) tohto prevádzkového poriadku.

b) Pre elektrické vozidlá[[3]](#footnote-3), s výnimkou hybridných elektrických vozidiel[[4]](#footnote-4), sa poskytuje zľava 50 % z príslušnej výšky úhrady podľa odseku (1) písm. a) a e) tohto článku prevádzkového poriadku.

c) Pre vozidlá registrované v mestskom systéme zdieľaných vozidiel sa poskytuje zľava 100 % z príslušnej výšky úhrady podľa odseku (1) písm. a) tohto článku prevádzkového poriadku.

**VI. Platba parkovného za parkovací lístok – krátkodobé parkovanie**

(1) Úhradu za parkovací lístok je možné realizovať prostredníctvom:

* 1. mobilnej aplikácie,
	2. formou SMS správy,
	3. webového rozhrania, ,
	4. využitím používateľského konta s aktivovaným spôsobom následnej platby.

Nespotrebovaná časť úhrady za parkovací lístok sa nevracia.

(2) **Platba parkovného uhradená prostredníctvom mobilnej aplikácie s využitím platobnej karty**

a) Užívateľ parkovacieho miesta môže parkovné uhradiť prostredníctvom mobilného telefónu a to použitím mobilnej aplikácie XXX.

b) Mobilná aplikácia je voľne stiahnuteľná pre platformy Android a iOS z internetových obchodov Google Play a AppStore.

c) Za úspešnú sa úhrada parkovného prostredníctvom mobilnej aplikácie považuje až po zaslaní potvrdenia do aplikácie mobilného telefónu užívateľa a zaevidovaní v databáze informačného systému prevádzkovateľa.

d) Parkovanie začína potvrdením v aplikácii o úhrade parkovného na zvolený časový interval. Minimálna parkovacia doba je stanovená na 60 min. (1,50 eur).

e) Daňový doklad za úhradu parkovného prostredníctvom mobilnej aplikácie užívateľ parkovacieho miesta obdrží priamo v mobilnej aplikácii.

f) Pre úhradu parkovného prostredníctvom platby v mobilnej aplikácii je potrebná jednorazová bezplatná registrácia užívateľa (vodiča).

g) Postup v prípade:

- prvej registrácie vodiča:

* Užívateľ parkovacieho miesta, môže parkovné uhradiť prostredníctvom mobilnej aplikácie a následným vyplnením povinných údajov si vytvorí svoj profil.
* Zadanie evidenčného číslo vozidla (EČV). Zadanie hesla. Zvolenie časového intervalu a následná platba.
* V prípade správneho postupu je parkovanie uhradené a doklad zaslaný priamo do mobilnej aplikácie do profilu.
* Pokiaľ nastane chyba, vodič dostane informáciu, že parkovanie nie je uhradené.

- ak vodič už je zaregistrovaný:

* Otvorenie mobilnej aplikácie v mobilnom telefóne, zadanie hesla, následný výber EČV z menu.
* Zvolenie časového intervalu a následná platba.
* Pokiaľ nastane chyba, vodič dostane informáciu, že parkovanie nie je uhradené.

- v prípade vzniku nároku na zľavu z parkovného v zmysle § 4 ods. 5, 6, a 7 VZN[[5]](#footnote-5) č. 9/2019 vodič označí zvolenú možnosť nároku na zľavu priamo v aplikácii.

(3) **Platba parkovného uhradená prostredníctvom mobilného telefónu – SMS parking**

a) Užívateľ parkovacieho miesta, môže parkovné uhradiť zaslaním SMS správy na tel. číslo XXXX v tvare: lokalita / EČV / hod. - vzor: .......................; v prípade vzniku nároku na zľavu z parkovného v zmysle § 4 ods. 5, 6, a 7 VZN č. 9/2019 užívateľ parkovacieho miesta zašle SMS správu v inom tvare: .............. – vzor: .................

b) Úspešná úhrada parkovného formou zaslania SMS správy sa považuje od momentu doručenia potvrdzujúcej SMS, ktorá slúži ako parkovací lístok na zvolenú dobu parkovania.

c) Potvrdzujúcu SMS správu o úhrade parkovného obdrží užívateľ parkovacieho miesta spravidla do 30 sekúnd od odoslania SMS správy. Pokiaľ potvrdzujúcu SMS správu užívateľ neobdrží alebo obdrží SMS správu o neúspešnom uhradení parkovného, parkovné nie je uhradené. Na web stránke .............. bude možné získať daňový doklad o úhrade parkovného prostredníctvom SMS správy, pričom na tejto bude možné po zadaní telefónneho čísla mobilného telefónu a overovacieho kódu z potvrdzujúcej SMS správy získať tento daňový doklad.

d) Cena SMS správy je základná hodinová sadzba za parkovné stanovená pre platbu cez mobilný telefón podľa platného cenníka v zmysle VZN č. 9/2019.

e) Možnosť platby parkovného prostredníctvom mobilného telefónu zaslaním SMS správy je prístupná všetkým užívateľom služieb mobilných operátorov na území SR.

f) Užívateľ parkovacieho miesta, ktorý uhradí parkovné prostredníctvom mobilného telefónu zaslaním SMS správy v súlade s vyššie uvedeným, obdrží bezplatnú pripomienkovú SMS správu 10 min. pred ukončením platnosti času parkovania.

(4) **Platba parkovného uhradená prostredníctvom webového rozhrania s využitím platobnej karty**

1. Úhrada prostredníctvom webového rozhrania sa realizuje zadaním URL adresy .............................. a následným vyplnením potrebných údajov podľa požiadaviek webu. O úspešnej platbe parkovného sa zobrazí potvrdenie na príslušnej URL adrese. Parkovanie začína potvrdením informačného systému prevádzkovateľa o úhrade parkovného na zvolený časový interval.
2. Pre úhradu platby parkovného prostredníctvom webového rozhrania je potrebná jednorazová bezplatná registrácia užívateľa (vodiča).

c) Postup v prípade:

- prvej registrácie vodiča:

* Užívateľ parkovacieho miesta môže parkovné uhradiť prostredníctvom webového rozhrania a následným vyplnením povinných údajov vytvorí svoj profil.
* Zadanie evidenčného číslo vozidla (EČV). Zadanie hesla.
* Zvolenie časového intervalu a následná platba.
* V prípade správneho postupu je parkovanie uhradené a doklad zaslaný priamo na webové rozhranie do profilu.
* Pokiaľ nastane chyba, vodič dostane informáciu, že parkovanie nie je uhradené.

- Postup v prípade, ak vodič už je zaregistrovaný:

* Zadanie URL adresy. Zadanie hesla. Na zobrazenej stránke výber z menu EČV.
* Zvolenie časového intervalu a následná platba.
* Pokiaľ nastane chyba, vodič dostane informáciu, že parkovanie nie je uhradené.

- v prípade vzniku nároku na zľavu z parkovného v zmysle § 4 ods. 5, 6, a 7 VZN[[6]](#footnote-6) vodič označí zvolenú možnosť nároku na zľavu priamo na webovom rozhraní.

(5) **Platba parkovného uhradená využitím používateľského konta s aktivovaným spôsobom následnej platby**

a) Užívateľ parkovacieho miesta môže parkovné uhradiť aj využitím používateľského konta s aktivovaným spôsobom následnej platby, a to prostredníctvom mobilnej aplikácie .................. alebo webového rozhrania ........................ Spôsob následnej platby je možné aktivovať buď:

(1) priradením platobnej karty do používateľského konta, z ktorej je možné po ukončení parkovania automaticky zaúčtovať platbu za parkovné zaokrúhlenú na najbližšiu minútu alebo

(2) nabitím kreditného parkovacieho konta, z ktorého sa po ukončení parkovania automaticky odpočíta suma za parkovné zaokrúhlená na najbližšiu minútu.

b) V prípade nemožnosti zaúčtovať platbu za parkovné z platobnej karty podľa písmena a), možnosť (1) (napr. pri expirácií platnosti platobnej karty, nedostatku finančných prostriedkov na účte priradenom k platobnej karte a pod.) alebo nemožnosti odpočítania sumy za parkovné z kreditného parkovacieho konta podľa písmena a), možnosť (2) (napr. pri nedostatočnej výške parkovacieho kreditu na konte), sa používateľské konto dostáva do zoznamu dočasne zablokovaných účtov a nemôže využívať nákup parkovacích lístkov, a to až do úhrady dlžnej čiastky.

c) užívateľ používateľského konta zabezpečí bezodkladne po zaparkovaní motorového vozidla registráciu evidenčného čísla motorového vozidla (ďalej len EČV) parkujúceho motorového vozidla do informačného systému prevádzkovateľa, a to prostredníctvom mobilnej aplikácie alebo webového rozhrania

d) Pre registráciu EČV motorového vozidla prostredníctvom mobilnej aplikácie alebo webového rozhrania je potrebná jednorazová bezplatná registrácia užívateľa:

- postup v prípade prvej registrácie:

* užívateľ prostredníctvom mobilnej aplikácie alebo webového rozhrania a následným vyplnením povinných údajov (vrátane hesla) a spôsobu platby v zmysle písm. a) tohto odseku, vytvorí svoj profil (používateľské konto),
* následným zadaním EČV a nastavením začiatku trvania parkovania, potvrdí žiadosť,
* v prípade potvrdenia žiadosti, je parkovanie zabezpečené; v mobilnej aplikácii alebo vo webovom rozhraní sa zobrazí potvrdenie žiadosti,
* pokiaľ nastane chyba, užívateľ dostane informáciu, že parkovanie nie je zabezpečené,
* po ukončení parkovania užívateľ v mobilnej aplikácii alebo vo webovom rozhraní  nastaví koniec trvania parkovania, pričom platba prebehne jedným z nastavených spôsobov platby v zmysle písmena a) tohto odseku; v mobilnej aplikácii alebo vo webovom rozhraní sa zobrazí potvrdenie o ukončení parkovania vrátane minutáže a parkovného.

- postup v prípade, ak je už zaregistrovaný:

* užívateľ prostredníctvom mobilnej aplikácie alebo webového rozhrania, po prihlásení, zadá EČV a nastaví začiatok trvania parkovania a predpokladanú minutáž parkovania, v ďalšom kroku potvrdí žiadosť,
* v prípade potvrdenia žiadosti, je parkovanie zabezpečené; v mobilnej aplikácii alebo vo webovom rozhraní sa zobrazí potvrdenie žiadosti,
* pokiaľ nastane chyba, užívateľ dostane informáciu, že parkovanie nie je uhradené,
* po ukončení parkovania užívateľ v mobilnej aplikácii alebo vo webovom rozhraní nastaví koniec trvania parkovania, pričom platba prebehne jedným z nastavených spôsobov platby v zmysle písmena a) tohto odseku; v mobilnej aplikácii alebo vo webovom rozhraní sa zobrazí potvrdenie o ukončení parkovania vrátane minutáže a parkovného.

(6) V prípade, ak vodič motorového vozidla uhradil parkovné niektorým zo spôsobov v zmysle tohto článku tohto prevádzkového poriadku a toto parkovacie miesto opustí parkovacie miesto pred uplynutím predplatenej doby parkovania, je oprávnený do uplynutia tejto predplatenej doby parkovania zastaviť a stáť aj na ktoromkoľvek inom parkovacom mieste, t.j. preparkovať motorové vozidlo.

 **VII. Všeobecné ustanovenia k parkovacím kartám – dlhodobé parkovanie**

(1) Parkovacia karta umožňuje dočasné parkovanie motorových vozidiel na vyznačených platených parkovacích miestach prevádzkovateľa. Rozsah možností dočasného parkovania na základe parkovacej karty závisí od jej druhu. Parkovacia karta nemá tlačenú podobu, ale iba formu elektronického záznamu v informačnom systéme prevádzkovateľa, pričom prevádzkovateľ vydá platiteľovi úhrady za parkovaciu kartu potvrdenie, tak ako je uvedené v tomto prevádzkovom poriadku, ku každému typu parkovacej karty; týmto potvrdením nie je potrebné sa preukazovať. Na predaj parkovacej karty nie je právny nárok; prevádzkovateľ má právo pozastaviť predaj a to dočasne alebo aj trvalo, o čom vyhotoví písomný oznam pre verejnosť a zabezpečí jeho zverejnenie minimálne 15 kalendárnych dní vopred na web stránke prevádzkovateľa. V prípade, že žiadateľ podal žiadosť na predaj parkovacej karty v čase, kedy bol predaj pozastavený, prevádzkovateľ nevydá žiadateľovi parkovaciu kartu.

(2) Parkovacia karta nemá charakter vyhradeného parkovacieho miesta pre konkrétne motorové vozidlo; prevádzkovateľ negarantuje voľné parkovacie miesto.

(3) Parkovacie miesta sú určené výlučne pre parkovanie držiteľov parkovacích kariet v čase po dobe spoplatnenia, t.j. od 18.00 hod. do 08.00 hod.. V čase od 8.00 hod. do 18.00 hod. sú parkovacie miesta určené na dočasné parkovanie motorových vozidiel aj ostatným vodičom, za úhradu v zmysle článku VI. tohto prevádzkového poriadku.

(4) Jednotlivé parkovacie karty vydá prevádzkovateľ na základe žiadosti o vydanie parkovacej karty v zmysle tohto prevádzkového poriadku. V prípade, ak žiadateľ neuhradí stanovenú úhradu za parkovaciu kartu v lehote do 2 mesiacov od podania žiadosti o jej vydanie, je žiadateľ povinný v prípade záujmu o vydanie parkovacej karty podať novú žiadosť. Na pôvodne podanú žiadosť sa neprihliada.

(5) Parkovaciu kartu je možné vydať len s platnosťou na 1 rok, bez možnosti zakúpenia na iné časové obdobie. Parkovacie karty sa vydávajú ako neprenosné, na konkrétne evidenčné číslo motorového vozidla; pokiaľ nie je v tomto prevádzkovom poriadku uvedené inak.

(6) Držiteľ parkovacej karty je povinný prevádzkovateľovi neodkladne, najneskôr do 15 pracovných dní, oznámiť zmenu alebo zánik skutočností rozhodujúcich pre vydanie a platnosť ktorejkoľvek z parkovacích kariet. Vzor oznámenia o zmene tvorí **Prílohu č. 2** tohto prevádzkového poriadku.

(7) V prípade dodatočného zistenia prevádzkovateľa, že údaje uvedené v žiadosti o parkovaciu kartu a/alebo v jej prílohách predkladaných k žiadosti a/alebo akékoľvek iné údaje neskôr oznámené prevádzkovateľovi sú nepravdivé, bude parkovacia karta v informačnom systéme prevádzkovateľa zablokovaná ako neplatná; v tomto prípade nie je právny nárok na vrátenie zaplatenej úhrady za parkovaciu kartu, ani jej časti.

(8) Držiteľ parkovacej karty môže požiadať o dočasnú zmenu evidenčného čísla vozidla priradeného k parkovacej karte. Bez udania dôvodu je možné zmenu realizovať maximálne 4 x ročne v celkovej maximálnej dĺžke trvania spolu 21 dní. Pri zmene na dlhšie obdobie je nutné preukázať dôvod a vzťah k náhradnému vozidlu. Žiadosť o zmenu evidenčného čísla je potrebné predložiť v písomnej forme na kontaktné miesto prevádzkovateľa. Vzor žiadosti o zmenu evidenčného čísla tvorí **Prílohu č. 3** tohto prevádzkového poriadku. K žiadosti o zmenu evidenčného čísla, pri zmene na dlhšie obdobie je potrebné priložiť aj kópie dokladov preukazujúcich oprávnenosť dôvodu, ako aj predložiť originál k nahliadnutiu. Zmenu evidenčného čísla a dĺžku obdobia trvania zmeny zaznačí prevádzkovateľ do svojho informačného systému priamo pri podaní žiadosti, o čom vydá prevádzkovateľ žiadateľovi potvrdenie. Ak počas doby trvania zmeny evidenčného čísla držiteľ parkovacej karty neoznámi pominutie podmienok dočasnej zmeny, prevádzkovateľ v informačnom systéme po uplynutí uvedenej doby automaticky nastaví platnosť parkovacej karty na pôvodné evidenčné číslo.

(9) Ak dôjde k ukončeniu prevádzkovania parkovacích miest prevádzkovateľom a následkom toho dôjde k predčasnému skončeniu platnosti parkovacej karty, držiteľ parkovacej karty má nárok na vrátenie alikvotnej časti ceny parkovacej karty.

**VIII. Podmienky pre vydanie rezidentskej karty, úhrada**

(1) Na základe žiadosti fyzickej osoby, ktorá splní podmienky uvedené v odseku (3) tohto článku tohto prevádzkového poriadku, prevádzkovateľ vydá žiadateľovi rezidentskú kartu. Vzor žiadosti o vydanie rezidentskej parkovacej karty tvorí **Prílohu č. 4** tohto prevádzkového poriadku.

(2) Žiadateľ zaplatením úhrady súhlasí s podmienkami tohto prevádzkového poriadku.

(3) Rezident, pre tento typ parkovacej karty, je fyzická osoba, ktorá má **trvalý pobyt v byte pilotnej zóne Tehelné pole**, **má vzťah k motorovému vozidlu**, t.j.:

a) je držiteľom motorového vozidla[[7]](#footnote-7); v prípade, ak je držiteľom motorového vozidla jeden z manželov, považuje sa za držiteľa vozidla na účely vydávania rezidentskej parkovacej karty, počas trvania manželstva, aj druhý z manželov bez ohľadu na skutočnosť, či vozidlo patrí do bezpodielového spoluvlastníctva manželov,

b) alebo má motorové vozidlo evidované na svoju živnosť,

c) alebo užíva motorové vozidlo zamestnávateľa na súkromné účely,

d) alebo je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby na súkromné účely,

e) alebo má uzatvorenú nájomnú zmluvu alebo obdobnú zmluvu s právnickou osobou alebo fyzickou osobou - podnikateľom oprávnenou na prenájom motorových vozidiel.

(4) Prílohou žiadosti pre vydanie rezidentskej parkovacej karty sú nasledovné doklady:

a) občiansky preukaz žiadateľa, ktorý žiadateľ predloží na kontaktnom mieste k nahliadnutiu (kópia sa nevyžaduje)

b) technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu),.

c) potvrdenie zamestnávateľa, že žiadateľ môže motorové vozidlo užívať na súkromné účely (kópia pre archiváciu, originál k nahliadnutiu),

d) potvrdenie právnickej osoby, že žiadateľ ako člen orgánu právnickej osoby užíva motorové vozidlo právnickej osoby na súkromné účely (kópia pre archiváciu, originál k nahliadnutiu),

e) nájomná alebo iná obdobná zmluva s právnickou alebo fyzickou osobou – podnikateľom oprávnenou na prenájom motorových vozidiel (kópia pre archiváciu, originál k nahliadnutiu).

(5) Na jeden byt prevádzkovateľ vydá maximálne tri rezidentské parkovacie karty, pričom v prípade, ak podmienky na vydanie tohto typu parkovacej karty v jednom byte spĺňa viac osôb, kritériom na určenie poradia, je poradie doručenia žiadosti o jej vydanie k čomu je prislúchajúce aj stanovenie výšky úhrady.

(6) Žiadosť vrátane príloh je možné podať osobne na kontaktnom mieste prevádzkovateľa. Prevádzkovateľ žiadosť zaeviduje do informačného systému s následnou povinnosťou platby / úhrady žiadateľa za rezidentskú kartu. Úhradu je možné zrealizovať buď v hotovosti priamo do pokladne prevádzkovateľa umiestnenú v budove miestneho úradu mestskej časti Bratislava-Nové Mesto, resp. bezhotovostne na bankový účet prevádzkovateľa zriadený v Prima banke Slovensko, a.s., č. účtu v tvare IBAN: .................................. Ku každej úhrade je potrebné, aby žiadateľ uviedol variabilný symbol, ktorý obdrží od prevádzkovateľa pri podaní žiadosti na kontaktnom mieste. O aktivácii rezidentskej karty bude žiadateľ upovedomený bezodkladne po prijatí úhrady prevádzkovateľom prostredníctvom žiadateľom zadaného e-mailu vo svojej žiadosti.

(7) V prípade, ak držiteľ rezidentskej parkovacej karty požiada, po ukončení jej platnosti, znovu o vydanie tejto parkovacej karty a neprišlo k zmene údajov a príloh vyžadovaných pri podaní žiadosti o vydanie parkovacej karty, upúšťa sa od predloženia dokladov podľa odseku (4) tohto článku s tým, že žiadateľ predloží k nahliadnutiu:

a) občiansky preukaz za účelom overenia aktuálnosti údajov,

b) technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu),

c) čestné prehlásenie žiadateľa, že neprišlo k zmene osobných údajov, údajov o vozidle žiadateľa a že žiadateľ naďalej spĺňa všetky podmienky pre vydanie rezidentskej parkovacej karty, pričom toto čestné vyhlásenie je súčasťou žiadosti o vydanie rezidentskej parkovacej karty.

(8) Platnosť rezidentskej karty zaniká zmenou trvalého pobytu, zmenou bytu v rámci bytovej budovy alebo stratou vzťahu k motorovému vozidlu; po ukončení platnosti rezidentskej karty výlučne z týchto dôvodov vzniká držiteľovi karty nárok na vrátenie alikvotnej časti úhrady. Ak príde k zániku platnosti rezidentskej karty z dôvodov uvedených v predchádzajúcej vete a užívateľ / rezident neoznámi zmenu tejto skutočnosti v súlade s čl. VII. odsek (6) tohto prevádzkového poriadku, týmto nie je dotknuté právo prevádzkovateľa ukončiť platnosť rezidentskej parkovacej karty v informačnom systéme, aj bez oznámenia zo strany rezidenta; v tomto prípade prevádzkovateľ bezodkladne upovedomí držiteľa rezidentskej karty o ukončení jej platnosti prostredníctvom žiadateľom zadaného e-mailu vo svojej žiadosti. Pre výpočet alikvotnej časti ceny v prípade zániku platnosti rezidentskej karty z dôvodov zmeny trvalého pobytu, zmeny bytu v rámci bytovej budovy alebo stratou vzťahu k motorovému vozidlu, je rozhodujúci deň predloženia súvisiacich dokladov prevádzkovateľovi, preukazujúcich zánik rezidentskej karty.

**IX. Podmienky pre vydanie abonentskej karty, úhrada**

(1) Na základe žiadosti fyzickej osoby, ktorá splní podmienky uvedené v odseku (4) tohto článku tohto prevádzkového poriadku, prevádzkovateľ vydá žiadateľovi abonentskú parkovaciu kartu. Na vydanie abonentskej parkovacej karty nie je právny nárok. O výdaji abonentskej parkovacej karty rozhoduje prevádzkovateľ na základe aktuálnej dopravno–regulačnej situácie. Vzor žiadosti o vydanie abonentskej parkovacej karty tvorí **Prílohu č. 5** tohto prevádzkového poriadku.

(2) Abonentská parkovacia karta umožňuje bez ďalšej úhrady dočasné parkovanie motorového vozidla s evidenčným číslom, ku ktorému je táto parkovacia karta priradená na parkovacích miestach v pilotnej zóne Tehelné pole, pre ktorú je parkovacia karta vydaná.

(3) Žiadateľ zaplatením úhrady za vydanie abonentskej parkovacej karty súhlasí s podmienkami tohto prevádzkového poriadku.

(4) Abonent pre tento typ parkovacej karty je:

a) osoba, ktorá podniká na základe živnostenského oprávnenia alebo osoba, ktorá podniká na základe iného než živnostenského oprávnenia podľa osobitných predpisov[[8]](#footnote-8) a má miesto podnikania, sídlo alebo prevádzkareň v zóne, pre ktorú je abonentská parkovacia karta vydaná a má vzťah k motorovému vozidlu, ku ktorému je parkovacia karta priradená, to znamená že

1. je držiteľom motorového vozidla[[9]](#footnote-9) alebo

2. má uzatvorenú nájomnú zmluvu alebo obdobnú zmluvu s právnickou osobou alebo fyzickou osobou - podnikateľom oprávnenou na prenájom motorových vozidiel,

alebo

b) fyzická osoba, ktorá je vlastníkom bytu v zóne, pre ktorú je abonentská parkovacia karta vydaná a má vzťah k motorovému vozidlu, ku ktorému je parkovacia karta priradená, to znamená že

1. je držiteľom motorového vozidla10,

2. má motorové vozidlo evidované na svoju živnosť,

3. užíva motorové vozidlo zamestnávateľa na súkromné účely,

4. je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby na súkromné účely alebo

5. má uzatvorenú nájomnú zmluvu alebo obdobnú zmluvu s právnickou osobou alebo fyzickou osobou - podnikateľom oprávnenou na prenájom motorových vozidiel..

(5) Prílohou žiadosti pre vydanie abonentskej parkovacej karty sú nasledovné doklady:

 a) v prípade právnickej osoby:

- občiansky preukaz štatutárneho zástupcu žiadateľa, ktorý žiadateľ predloží na kontaktnom mieste k nahliadnutiu (kópia sa nevyžaduje); v prípade, ak je štatutárny zástupca žiadateľa zastúpený na základe plnej moci, kópiu plnej moci a originál k nahliadnutiu, pričom v tomto prípade sa splnomocnenec preukáže občianskym preukazom k nahliadnutiu (kópia sa nevyžaduje),

- technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu),

- nájomná alebo iná obdobná zmluva s právnickou alebo fyzickou osobou – podnikateľom oprávnenou na prenájom motorových vozidiel (kópia pre archiváciu, originál k nahliadnutiu)

b) v prípade fyzickej osoby:

- občiansky preukaz žiadateľa, ktorý žiadateľ predloží na kontaktnom mieste k nahliadnutiu (kópia sa nevyžaduje),

- technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu),

- potvrdenie zamestnávateľa, že žiadateľ môže motorové vozidlo užívať na súkromné účely (kópia pre archiváciu, originál k nahliadnutiu),

- potvrdenie právnickej osoby, že žiadateľ ako člen orgánu právnickej osoby užíva motorové vozidlo právnickej osoby na súkromné účely (kópia pre archiváciu, originál k nahliadnutiu),

- nájomná alebo iná obdobná zmluva s právnickou alebo fyzickou osobou – podnikateľom oprávnenou na prenájom motorových vozidiel (kópia pre archiváciu, originál k nahliadnutiu).

(6) Jednému žiadateľovi je možné vydať len jednu abonentskú parkovaciu kartu pre jednu zónu.

(7) Žiadosť vrátane príloh je možné podať osobne na kontaktnom mieste prevádzkovateľa. Prevádzkovateľ žiadosť zaeviduje do informačného systému s následnou povinnosťou platby / úhrady žiadateľa za abonentskú parkovaciu kartu. V prípade vzniku nároku na zľavu z parkovného v zmysle § 4 ods. 6 VZN[[10]](#footnote-10) č. 9/2019 vodič označí zvolenú možnosť nároku na zľavu priamo v žiadosti. Úhradu je možné zrealizovať buď v hotovosti priamo do pokladne prevádzkovateľa umiestnenú v budove miestneho úradu mestskej časti Bratislava-Nové Mesto, resp. bezhotovostne na bankový účet prevádzkovateľa zriadený v Prima banke Slovensko, a.s., č. účtu v tvare IBAN: .................................. Ku každej úhrade je potrebné, aby žiadateľ uviedol variabilný symbol, ktorý obdrží od prevádzkovateľa pri podaní žiadosti na kontaktnom mieste. O aktivácii abonentskej parkovacej karty bude žiadateľ upovedomený bezodkladne po prijatí úhrady prevádzkovateľom prostredníctvom žiadateľom zadaného e-mailu vo svojej žiadosti.

(8) V prípade, ak držiteľ abonentskej parkovacej karty požiada, po ukončení jej platnosti, znovu o vydanie tejto parkovacej karty a neprišlo k zmene údajov a príloh vyžadovaných pri podaní žiadosti o vydanie parkovacej karty, upúšťa sa od predloženia dokladov podľa odseku (4) tohto článku s tým, že žiadateľ predloží k nahliadnutiu:

a) občiansky preukaz žiadateľa, prípadne štatutárneho zástupcu žiadateľa, za účelom overenia aktuálnosti údajov; v prípade, ak je štatutárny zástupca žiadateľa zastúpený na základe plnej moci, kópiu plnej moci a originál k nahliadnutiu, pričom v tomto prípade sa splnomocnenec preukáže občianskym preukazom k nahliadnutiu (kópia sa nevyžaduje),

b) technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu,

c) čestné prehlásenie žiadateľa /štatutárneho zástupcu žiadateľa v prípade právnickej osoby/, že neprišlo k zmene osobných údajov, údajov o vozidle žiadateľa a že žiadateľ naďalej spĺňa všetky podmienky pre vydanie abonentskej parkovacej karty, pričom toto čestné vyhlásenie je súčasťou žiadosti o vydanie abonentskej parkovacej karty.

(9) Platnosť abonentskej parkovacej karty zaniká zmenou miesta podnikania, sídla alebo prevádzkarne s výnimkou zmeny v rámci zóny, pre ktorú je parkovacia karta vydaná, zánikom vlastníctva bytu v zóne pre ktorú je parkovacia karta vydaná alebo stratou vzťahu k motorovému vozidlu. Ak príde k zániku platnosti abonentskej karty z akýchkoľvek dôvodov, týmto nie je dotknuté právo prevádzkovateľa ukončiť platnosť abonentskej parkovacej karty v informačnom systéme. Prevádzkovateľ bezodkladne upovedomí držiteľa abonentskej karty o ukončení jej platnosti prostredníctvom žiadateľom zadaného e-mailu vo svojej žiadosti.

**článok X. Podmienky pre vydanie návštevníckej karty**

(1) Na základe žiadosti fyzickej osoby, ktorá má trvalý pobyt v byte v pilotnej zóne Tehelné pole, ktorá splní podmienky uvedené v odseku (2) tohto článku, prevádzkovateľ vydá návštevnícku parkovaciu kartu. Vzor žiadosti o vydanie návštevníckej karty tvorí **Prílohu č. 6** tohto prevádzkového poriadku. Na jeden byt vydá prevádzkovateľ len jednu návštevnícku parkovaciu kartu, pričom ak rovnaké podmienky na vydanie tohto druhu parkovacej karty spĺňa viac osôb, kritériom na určenie oprávnenej osoby je termín doručenia žiadosti.

(2) Rezident, pre tento typ parkovacej karty, je fyzická osoba, ktorá má trvalý pobyt v byte v pilotnej zóne Tehelné pole.

(3) Návštevnícka parkovacia karta umožňuje bez ďalšej úhrady dočasné parkovanie motorového vozidla na parkovacích miestach v pilotnej zóne Tehelné pole v rozsahu časového fondu:

a) 6000 minút (100 hodín ročne) v prípade, že na daný byt je vydaná aspoň jedna rezidentská parkovacia karta

b) 9000 minút (150 hodín) ročne, v prípade, že na daný byt nie je vydaná žiadna rezidentská parkovacia karta

(4) Prílohou žiadosti pre vydanie návštevníckej karty sú nasledovné doklady:

a) občiansky preukaz žiadateľa, ktorý žiadateľ predloží na kontaktnom mieste k nahliadnutiu (kópia sa nevyžaduje)

(5) Držiteľ návštevníckej parkovacej karty zabezpečí bezodkladne po zaparkovaní motorového vozidla (svojej návštevy) registráciu evidenčného čísla motorového vozidla (ďalej len EČV) parkujúceho motorového vozidla do informačného systému prevádzkovateľa, a to buď prostredníctvom mobilnej aplikácie .......... alebo prostredníctvom webového rozhrania .......................

(6) Pre registráciu návštevy – EČV motorového vozidla prostredníctvom mobilnej aplikácie, alebo webového rozhrania je potrebná jednorazová bezplatná registrácia užívateľa (rezidenta):

a) postup v prípade prvej registrácie:

* rezident prostredníctvom mobilnej aplikácie alebo webového rozhrania a následným vyplnením povinných údajov (vrátane hesla) vytvorí svoj profil,
* následným zadaním EČV a nastavením predpokladanej minutáže návštevy potvrdí žiadosť,
* v prípade potvrdenia žiadosti, je parkovanie zabezpečené, pričom z časového fondu sa odpočíta prednastavený čas návštevy; v mobilnej aplikácii, resp. na webovom rozhraní sa zobrazí potvrdenie žiadosti,
* pokiaľ nastane chyba, rezident dostane informáciu, že parkovanie nie je zabezpečené,

b) postup v prípade, ak je už rezident zaregistrovaný:

* rezident prostredníctvom mobilnej aplikácie alebo webového rozhrania, po prihlásení, zadá EČV a predpokladanú minutáž návštevy, v ďalšom kroku potvrdí žiadosť,
* v prípade potvrdenia žiadosti, je parkovanie zabezpečené, pričom z časového fondu sa odpočíta prednastavený čas návštevy; v mobilnej aplikácii alebo na webovom rozhraní sa zobrazí potvrdenie žiadosti,
* pokiaľ nastane chyba, rezident dostane informáciu, že parkovanie nie je uhradené.

(7) Žiadosť vrátane príloh je možné podať osobne na kontaktnom mieste prevádzkovateľa. Prevádzkovateľ žiadosť zaeviduje do informačného systému, pričom návštevnícka karta je aktivovaná priamo pri podaní žiadosti a jej zaevidovaní.

(8) Platnosť návštevníckej karty zaniká zmenou trvalého pobytu alebo zmenou bytu v rámci bytovej budovy, ako aj vyčerpaním časového fondu. V prípade vyčerpania časového fondu bude o uvedenom rezident informovaný priamo v mobilnej aplikácii alebo na webovom rozhraní.

**článok XI. Podmienky pre vydanie bonusovej karty - úhrada**

(1) Na základe žiadosti fyzickej osoby rezidenta s trvalým pobytom v mestskej časti Bratislava-Nové Mesto, avšak mimo regulovanej pilotnej zóny Tehelné pole, ktorá splní podmienky uvedené v odseku (3) tohto článku, prevádzkovateľ vydá bonusovú kartu. Bonusová parkovacia karta umožňuje bez ďalšej úhrady dočasné parkovanie motorového vozidla s evidenčným číslom, ku ktorému je karta priradená, na parkovacích miestach v pilotnej zóne Tehelné pole v rozsahu časového fondu 120 minút (dvoch hodín) denne/bez obmedzenia. Vzor žiadosti o vydanie bonusovej parkovacej karty tvorí **Prílohu č. 7** tohto prevádzkového poriadku.

(2) Žiadateľ zaplatením úhrady súhlasí s podmienkami tohto prevádzkového poriadku.

(3) Rezident, pre tento typ parkovacej karty, je fyzická osoba s trvalým pobytom v mestskej časti Bratislava-Nové Mesto, ktorá však nemá trvalý pobyt v pilotnej zóne Tehelné pole a má vzťah k motorovému vozidlu, ku ktorému je parkovacia karta priradená, to znamená, že:

1. je držiteľom motorového vozidla[[11]](#footnote-11),

2. má motorové vozidlo evidované na svoju živnosť,

3. užíva motorové vozidlo zamestnávateľa na súkromné účely,

4. je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby na súkromné účely alebo

5. má uzatvorenú nájomnú zmluvu alebo obdobnú zmluvu s právnickou osobou alebo fyzickou osobou - podnikateľom oprávnenou na prenájom motorových vozidiel..

(4) Prílohou žiadosti pre vydanie bonusovej karty sú nasledovné doklady:

a) občiansky preukaz žiadateľa, ktorý žiadateľ predloží na kontaktnom mieste k nahliadnutiu (kópia sa nevyžaduje),

b) technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu),

c) potvrdenie zamestnávateľa, že žiadateľ môže motorové vozidlo užívať na súkromné účely (kópia pre archiváciu, originál k nahliadnutiu),

d) potvrdenie právnickej osoby, že žiadateľ ako člen orgánu právnickej osoby užíva motorové vozidlo právnickej osoby na súkromné účely (kópia pre archiváciu, originál k nahliadnutiu),

e) nájomná alebo iná obdobná zmluva s právnickou alebo fyzickou osobou – podnikateľom oprávnenou na prenájom motorových vozidiel (kópia pre archiváciu, originál k nahliadnutiu).

(5) Jednému žiadateľovi vydá prevádzkovateľ maximálne jednu bonusovú parkovaciu kartu.

(6) Žiadosť vrátane príloh je možné podať osobne na kontaktnom mieste prevádzkovateľa. Prevádzkovateľ žiadosť zaeviduje do informačného systému s následnou povinnosťou platby / úhrady žiadateľa za bonusovú parkovaciu kartu. Úhradu je možné zrealizovať buď v hotovosti priamo do pokladne prevádzkovateľa umiestnenú v budove miestneho úradu mestskej časti Bratislava-Nové Mesto, resp. bezhotovostne na bankový účet prevádzkovateľa zriadený v Prima banke Slovensko, a.s., č. účtu v tvare IBAN: .................................. Ku každej úhrade je potrebné, aby žiadateľ uviedol variabilný symbol, ktorý obdrží od prevádzkovateľa pri podaní žiadosti na kontaktnom mieste. O aktivácii bonusovej parkovacej karty bude žiadateľ upovedomený bezodkladne po prijatí úhrady prevádzkovateľom prostredníctvom žiadateľom zadaného e-mailu vo svojej žiadosti.

(7) V prípade, ak držiteľ bonusovej parkovacej karty požiada, po ukončení jej platnosti, znovu o vydanie tejto parkovacej karty a neprišlo k zmene údajov a príloh vyžadovaných pri podaní žiadosti o vydanie parkovacej karty, upúšťa sa od predloženia dokladov podľa odseku (4) tohto článku s tým, že žiadateľ predloží k nahliadnutiu:

a) občiansky preukaz za účelom overenia aktuálnosti údajov,

b) technický preukaz alebo osvedčenie o evidencii vozidla časť II (kópia pre archiváciu, originál k nahliadnutiu),

c) čestné prehlásenie žiadateľa, že neprišlo k zmene osobných údajov, údajov o vozidle žiadateľa a že žiadateľ naďalej spĺňa všetky podmienky pre vydanie bonusovej parkovacej karty, pričom toto čestné vyhlásenie je súčasťou žiadosti o vydanie rezidentskej parkovacej karty.

(8) Platnosť bonusovej parkovacej karty zaniká zánikom trvalého pobytu na území mestskej časti alebo stratou vzťahu k motorovému vozidlu. V prípade ukončenia platnosti bonusovej parkovacej karty z týchto dôvodov má držiteľ parkovacej karty nárok na vrátenie alikvotnej časti úhrady za parkovaciu kartu; v iných prípadoch nárok na vrátenie alikvotnej časti úhrady nevzniká.

(9) Držiteľ bonusovej parkovacej karty zabezpečí bezodkladne po zaparkovaní motorového vozidla registráciu evidenčného čísla motorového vozidla (ďalej len EČV) parkujúceho motorového vozidla do informačného systému prevádzkovateľa, a to buď prostredníctvom mobilnej aplikácie .......... alebo prostredníctvom webového rozhrania .......................

(10) Pre využitie oprávnenia vyplývajúceho z bonusovej parkovacej karty je potrebná registrácia držiteľa bonusovej parkovacej karty prostredníctvom mobilnej aplikácie alebo webového rozhrania nasledovne:

a) Postup v prípade prvej registrácie:

* rezident prostredníctvom mobilnej aplikácie alebo webového rozhrania a následným vyplnením povinných údajov (vrátane hesla) vytvorí svoj profil,
* následným zadaním EČV a nastavením predpokladanej minutáže parkovania motorového vozidla v pilotnej zóne Tehelné pole potvrdí žiadosť,
* v prípade potvrdenia žiadosti, je parkovanie zabezpečené, pričom z časového fondu sa odpočíta prednastavený čas; v mobilnej aplikácii, resp. na webovom rozhraní sa zobrazí potvrdenie žiadosti,
* pokiaľ nastane chyba, rezident dostane informáciu, že parkovanie nie je zabezpečené,

b) postup v prípade, ak je už rezident zaregistrovaný:

* rezident prostredníctvom mobilnej aplikácie alebo webového rozhrania, po prihlásení, zadá EČV a predpokladanú minutáž parkovania motorového vozidla, v ďalšom kroku potvrdí žiadosť,
* v prípade potvrdenia žiadosti, je parkovanie zabezpečené, pričom z časového fondu sa odpočíta prednastavený čas; v mobilnej aplikácii alebo na webovom rozhraní sa zobrazí potvrdenie žiadosti
* pokiaľ nastane chyba, rezident dostane informáciu, že parkovanie je uhradené.

 **článok XII. Práva a povinnosti užívateľa parkovacích miest**

(1) Užívateľ parkovacích miest, t. j. osoba, ktorá zaparkovala motorové vozidlo na parkovacom mieste prevádzkovanom v zmysle VZN č. 9/2019 (ďalej aj ako „užívateľ“), je oprávnený:

a) zaparkovať vozidlo na parkovacom mieste po dobu, ktorú sám uzná za vhodnú,

b) získať potvrdenie o zaplatení parkovného obsahujúce náležitosti daňového dokladu niektorým zo spôsobov podľa tohto prevádzkového poriadku,

c) využívať parkovacie miesta výlučne za účelom odstavenia vozidla.

(2) Užívateľ je povinný:

a) dodržiavať všetky dopravné značky a upozornenia, bezpečnostné a požiarne predpisy, tento prevádzkový poriadok a konať pri parkovaní tak, aby nedochádzalo ku škodám na majetku, ujme na zdraví alebo k porušovaniu práv a záujmov iných osôb a prevádzkovateľa,

b) motorové vozidlo zaparkovať na parkovacom mieste vyznačenom vodorovnými dopravnými značkami,

c) parkovať iba na jednom vyznačenom parkovacom mieste,

d) motorové vozidlo zabezpečiť proti samovoľnému uvedeniu do pohybu,

e) udržiavať čistotu a poriadok na parkovacom mieste,

f) uhradiť parkovné v súlade s týmto prevádzkovým poriadkom,

g) nahradiť škodu, ktorú spôsobí svojím konaním iným užívateľom.

(3) Na užívanom parkovacom mieste nie je povolené:

a) umývať motorové vozidlo,

b) prevádzať opravy na motorovom vozidle,

c) vymieňať olej na motorovom vozidle,

d) nabíjať akumulátor,

e) vypúšťať chladiacu kvapalinu z motorového vozidla

; všetko s výnimkou odstránenia poruchy za účelom uvedenia vozidla do prevádzky,

**článok XIII. Zodpovednosť za škodu**

(1) Odstavené motorové vozidlá na parkovacích miestach v pilotnej zóne Tehelné pole nie sú strážené.

(2) Prevádzkovateľ nezodpovedá užívateľovi za škodu vzniknutú v pilotnej zóne Tehelné pole na parkovacích miestach, vrátane krádeže motorového vozidla alebo jeho časti spôsobenú treťou osobou. Za takúto škodu zodpovedá ten kto ju spôsobil podľa platných právnych predpisov.

(3) Prevádzkovateľ nezodpovedá za škodu na veciach odložených počas parkovania v motorovom vozidle, taktiež nezodpovedá za škodu na voľne odmontovateľných častiach motorového vozidla.

(4) Prevádzkovateľ nesie zodpovednosť za preukázané škody, ktoré spôsobia jeho zamestnanci pri svojej pracovnej činnosti.

**článok XIV. Práva a povinnosti prevádzkovateľa**

(1) Prevádzkovateľ je povinný:

a) zabezpečovať prevádzku parkovacích miest v zmysle tohto prevádzkového poriadku a v súlade s ostatnými všeobecne záväznými právnymi predpismi,

b) udržiavať čistotu a poriadok na parkovacích miestach vrátane zimnej údržby, odstraňovať všetky prekážky, ktoré môžu mať vplyv na plynulú prevádzku parkovacích miest,

c) každému umožniť oboznámenie sa s týmto prevádzkovým poriadkom, s dobou prevádzky a s výškou úhrad,

d) vykonávať kontrolu a monitoring parkovacích miest.

 (2) Prevádzkovateľ je oprávnený:

a) spoplatniť parkovné na vyznačených parkovacích miestach,

b) požadovať od každého subjektu, ktorému podľa tohto parkovacieho poriadku vzniká oprávnenie parkovať  na parkovacích miestach, dodržiavanie tohto prevádzkového poriadku,

c) znižovať alebo zvyšovať počet parkovacích miest v zóne s plateným státím a to bez vzniku nároku držiteľovi ktorejkoľvek parkovacej karty na náhradné plnenie v prípade zníženia počtu miest

d) meniť a dopĺňať vodorovné a zvislé dopravné značenie.

**článok XV. Kontrola**

(1) Porušenie prevádzkového poriadku sa posudzuje ako priestupok podľa zákona č. 372/1990 Zb. o priestupkoch, pokiaľ takéto porušovanie nemožno posudzovať ako prečin alebo trestný čin.

(2) Pri súčasnom porušení pravidiel cestnej premávky bude priestupok hlásený Okresnému dopravnému inšpektorátu Policajného zboru SR.

(3) Dodržiavanie zákona č. 8/2009 Z.z. o cestnej premávke o zmene a doplnení niektorých zákonov a vyhlášky č. 9/2009 Z.z., ktorou sa vykonáva zákon o cestnej premávke a zmene a doplnení niektorých zákonov, má právo kontrolovať Mestská polícia a príslušníci Policajného zboru SR.

(4) Kontrolu parkovania, porušenie prevádzkového poriadku a zdokumentovanie priestupku v zóne s dopravným obmedzením, majú právo vykonávať aj poverení pracovníci prevádzkovateľa s viditeľným označením a riadne vydaným preukazom kontrolujúceho.

**článok XVI. Riešenie sporov**

(1) Vzťahy medzi užívateľmi parkovacích miest v pilotnej zóne Tehelné pole a prevádzkovateľom sa riadia ustanoveniami tohto prevádzkového poriadku a právneho poriadku Slovenskej republiky.

(2) V prípade, ak nedôjde k vyriešeniu sporu mimosúdnou cestou, účastníci sporu sú oprávnení riešiť spor v zmysle príslušných platných právnych predpisov Slovenskej republiky.

 **článok XVII. Záverečné ustanovenia**

(1) Prevádzkový poriadok sú povinní dodržiavať všetci užívatelia využívajúci označené parkovacie miesta v regulovanej zóne parkovania.

(2) Prevádzkový poriadok nadobúda účinnosť dňom **.......................**.

(3) Prevádzkový poriadok je umiestnený v sídle prevádzkovateľa na kontaktnom mieste: Junácka 1, Bratislava a na webovej stránke prevádzkovateľa [www.XXX.sk](http://www.XXX.sk), v skrátenej podobe aj na informačných tabuliach umiestnených v zóne.

(4) Neoddeliteľnou súčasťou prevádzkového poriadku sú jeho prílohy:

č. 1 - mapa zóny parkovania, zoznam ulíc.

č. 2 - vzor oznámenia o zmene alebo zániku skutočností rozhodujúcich pre vydanie a platnosť ktorejkoľvek z parkovacích kariet

č. 3 - vzor žiadosti o zmenu evidenčného čísla

č. 4 - vzor žiadosti o vydanie rezidentskej parkovacej karty

č. 5 - vzor žiadosti o vydanie abonentskej parkovacej karty

č. 6 - vzor žiadosti o vydanie návštevníckej karty

č. 7 - vzor žiadosti o vydanie bonusovej parkovacej karty

V Bratislave, dňa …..........................

**Mgr. Rudolf Kusý**

**starosta mestskej časti Bratislava-Nové Mesto**

1. § 44 ods. 2zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov [↑](#footnote-ref-1)
2. § 44 ods. 2 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov [↑](#footnote-ref-2)
3. § 2 písm. b) bod 29 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov [↑](#footnote-ref-3)
4. § 3 písm. j) nariadenia vlády Slovenskej republiky č. 140/2009 Z. z. ktorým sa ustanovujú podrobnosti o typovom schvaľovaní motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá v znení neskorších predpisov [↑](#footnote-ref-4)
5. § 4 VZN, ods. 5, 6 a 7

(5) Pre vozidlá prepravujúce fyzickú osobu s ťažkým zdravotným postihnutím, ktorá je odkázaná na individuálnu prepravu alebo má praktickú slepotu alebo úplnú slepotu oboch očí označené parkovacím preukazom podľa osobitného predpisu1)sa poskytuje zľava 90 % z príslušnej výšky úhrady podľa odseku 3 písm. a). K poskytnutiu zľavy je potrebná predchádzajúca registrácia vozidla v informačnom systéme prevádzkovateľa. Podrobnosti registrácie upravuje prevádzkový poriadok.

(6) Pre elektrické vozidlá,) s výnimkou hybridných elektrických vozidiel,) sa poskytuje zľava 50 % z príslušnej výšky úhrady podľa odseku 3 písm. a) a e). K poskytnutiu zľavy je potrebná predchádzajúca registrácia vozidla v informačnom systéme prevádzkovateľa. Podrobnosti registrácie upravuje prevádzkový poriadok.

(7) Pre vozidlá registrované v mestskom systéme zdieľaných vozidiel sa poskytuje zľava 100 % z príslušnej výšky úhrady podľa odseku 3 písm. a). K poskytnutiu zľavy je potrebná predchádzajúca registrácia vozidla v informačnom systéme prevádzkovateľa. Podrobnosti registrácie upravuje prevádzkový poriadok. [↑](#footnote-ref-5)
6. § 4 VZN, ods. 5, 6 a 7 [↑](#footnote-ref-6)
7. § 2 ods. 2 písm. c) zákona č. 8/2009 Z. z. v znení neskorších predpisov [↑](#footnote-ref-7)
8. ) § 3 ods. 1 písm. d) zákona č. 455/1991 Zb. o živnostenskom podnikaní (živnostenský zákon) v znení neskorších predpisov [↑](#footnote-ref-8)
9. § 2 ods. 2 písm. c) zákona č. 8/2009 Z. z. v znení neskorších predpisov [↑](#footnote-ref-9)
10. § 4 VZN, ods. 6

(6) Pre elektrické vozidlá,) s výnimkou hybridných elektrických vozidiel,) sa poskytuje zľava 50 % z príslušnej výšky úhrady podľa odseku 3 písm. a) a e). K poskytnutiu zľavy je potrebná predchádzajúca registrácia vozidla v informačnom systéme prevádzkovateľa. Podrobnosti registrácie upravuje prevádzkový poriadok. [↑](#footnote-ref-10)
11. § 2 ods. 2 písm. c) zákona č. 8/2009 Z. z. v znení neskorších predpisov [↑](#footnote-ref-11)